'Yan Shi'a sun sanyawa tutocin kasar Amurka da ta Isra'ila wuta a Abuja ▷ Legit.ng
'Yan Shi'a sun sanyawa tutocin kasar Amurka da ta Isra'ila wuta a Abuja
a year ago 57 views by Jamil Usman
- 'Yan kungiyar 'yan uwa musulmai wato 'yan shi'a sun gabatar da zanga zanga jiya a Abuja
- Sun kone tutocin kasashen Amurka da Isra'ila a kokarin da suke na ganin an daina kashe musulmai a kasar Falasdinu
Jiya Juma'a ne 'yan kungiyar 'yan uwa musulmai wadanda aka fi sani da 'yan shi'a suka kone tutar kasar Amurka da ta kasar Isra'ila a lokacin da suke zanga-zanga akan kashe musulmai da ake yi a kasar Falasdinu.
Zanga-zangar wacce suka fara ta daga babban masallacin juma'a na Abuja, 'yan sanda sun tare su a daidai shatale-talen Julius Berger.
A lokacin kuma suka fara ihu suna kiran 'Free Zakzaky' 'Free Palastine', sannan suka tsaya a kasan wata gada inda dinga daga tutar Amurka da ta Isra'ilan daga baya kuma suka sanya mata musu wuta.
Lamarin ya kawo hatsaniya sosai a cikin birnin Abuja, inda hakan yayi sanadiyyar hada cunkoso na ababen hawa. 'Yan kungiyar suna zanga-zangar ne da bukatar a sakar musu shugaban su, Sheikh Ibrahim Zakzaky, wanda yake tsare a hannun hukuma tun watan Disambar shekarar 2015
KU KAARANATA: An so shugaba Buhari ya cire ni daga minista, saboda ana tunanin ni dan kungiyar asiri ne - Dalung
Ba wannan ne karo na farko da aka saba rikici da 'yan shi'ar ba, tun bayan lokacin da sojoji suka kama jagoran nasu a gidansa dake Zari'a a shekarar 2015.
Sau da dama 'yan shi'ar sukan hada gangami na zanga-zanga akan a sakar musu shugaban nasu, duk kuwa da irin kokarin da hukumomin tsaro suke na ganin sun kawo karshen zanga-zangar da suke yi din, wanda sanadiyyar ta akan samu asarar rayuka da dama ko kuma asarar dukiya.
Hausa NewsMalam Ibrahim El Zakzaky Latest NewsKasashen Duniya Latest NewsRikicin AddiniShugaban Yan Shi'a Zakzaky
32 minutes ago 3750 views
11 hours ago 26241 views
2 hours ago 75873 views
3 hours ago 16828 views
2 hours ago 10127 views
9 hours ago 9101 views
an hour ago 16619 views